**BULETIN DE VOT PRIN CORESPONDENȚĂ**

**PENTRU ADUNAREA GENERALĂ EXTRAORDINARĂ A ACȚIONARILOR (AGEA)**

**ONE UNITED PROPERTIES S.A.**

din data de 26 aprilie 2022 ora 11:00 AM ora României (prima convocare) / 27 aprilie 2022 ora 11:00 AM ora României (a doua convocare)

Subsemnatul/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [nume și prenume al acționarului persoană fizică], identificat prin \_\_\_\_\_ [act de identitate], seria \_\_\_\_\_, numărul\_\_\_\_\_\_\_\_\_\_, emis de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la data de\_\_\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sau

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [denumirea acționarului persoana juridică], cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată în Registrul Comerțului sub nr. J \_\_\_/\_\_\_\_\_\_/\_\_\_\_\_\_, având Cod Unic de Înregistrare \_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_,

în calitate de acționar al ONE UNITED PROPERTIES S.A., cu sediul social în Bucureşti Sectorul 1, Strada Maxim Gorki, Nr. 20, înregistrată la Oficiul Registrului Comerţului Bucureşti sub nr. J40/21705/2007, CUI 22767862, Identificator Unic la Nivel European (EUID): ROONRC.J40/21705/2007, capital social subscris și integral vărsat: 514.828.058,8 RON („**OUP**” sau „**Societatea**”),

deținător al unui număr de \_\_\_\_\_\_\_\_\_\_\_\_\_\_\_\_\_\_ acțiuni emise de Societate, reprezentând \_\_\_\_% din totalul acțiunilor emise de Societate și \_\_\_\_\_\_\_\_% din numărul total al drepturilor de vot,

având cunoștință de ordinea de zi a AGEA și materialele informative puse la dispoziția acționarilor de către Societate, în conformitate cu Articolul 208 din Regulamentul Autorității de Supraveghere Financiară nr. 5/2018 privind emitenţii de instrumente financiare şi operaţiuni de piaţă, îmi exercit votul prin prezentul document, după cum urmează:

1. Punctul 1 de pe ordinea de zi, respectiv:

Aprobarea împuternicirii Consiliului de Administrație să emită orice hotărâre și să îndeplinească toate actele și faptele juridice necesare, utile și/sau oportune, respectiv să actualizeze art. 12.3 din Actul Constitutiv al Societății, pentru aducerea la îndeplinire a hotărârilor ce urmează să fie adoptate de către AGOA conform punctului 8 de pe ordinea de zi AGOA.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 2 de pe ordinea de zi, respectiv:

Aprobarea revocării în întregime a hotărârilor adoptate conform punctelor punctelor 31, 41, 51, 61 și 71 de pe ordinea de zi a Adunării Generale Extraordinare a Acționarilor Societății din 10 septembrie 2021, prin care s-a aprobat introducerea unei noi clase de acțiuni, care să confere 5 drepturi de vot per acțiune companiilor Vinci VER Holding S.R.L. și OA Liviu Holding Invest S.R.L., deținute integral de cei doi acționari fondatori, respectiv Victor Căpitanu și Andrei-Liviu Diaconescu, în urma conversiei unui număr total de 22,74% din acțiunile ordinare existente în capitalul social al Societății, deținute de cele două companii, în proporții egale.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 3 de pe ordinea de zi, respectiv:

Aprobarea răscumpărării de către Societate a propriilor acțiuni, în cadrul pieței unde acțiunile sunt listate sau prin desfășurarea de oferte publice de cumpărare, in conformitate cu prevederile legale aplicabile, în următoarele condiții:

* programul de răscumpărare se va desfășura la prețul minim de 0,2 lei per acțiune și un preț maxim egal cu 1,75 lei per acțiune;
* valoarea agregată a programului de răscumparare este de până la 10.000.000 lei;
* programul de răscumpărare va avea în vedere răscumpărarea a maximum 10.000.000 acțiuni;
* programul de răscumpărare se va desfășura pentru o perioadă de maxim 18 luni de la data publicării hotărârii adoptate în acest sens în Monitorul Oficial al Romaniei, partea a IV-a;
* tranzactiile de răscumpărare pot avea drept obiect doar acțiuni plătite integral și vor fi efectuate doar din profitul distribuibil sau din rezervele disponibile ale Societății, înscrise în ultima situație financiară anuală aprobată, cu excepția rezervelor legale;
* programul de răscumpărare va avea drept scop operațiunile descrise în articolul 5 alin. (2) din Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei („Regulamentul privind Abuzul de Piață”) sau, în cazul în care operațiunile de răscumpărare nu beneficiază de excepțiile stabilite prin Regulamentul privind Abuzul de Piață și prin Regulamentul delegat (UE) 2016/1052 al Comisiei din 8 martie 2016 de completare a Regulamentului (UE) nr. 596/2014 al Parlamentului European și al Consiliului în ceea ce privește standardele tehnice de reglementare pentru condițiile aplicabile programelor de răscumpărare și măsurilor de stabilizare („Regulamentul 2016/1052”), cu respectarea (prin raportare la fiecare tranzacție de răscumpărare) a prevederilor art. 14 și 15 din Regulamentul privind Abuzul de Piață; și
* Consiliul de Administrație este autorizat să emită orice hotărâre și să îndeplinească toate actele și faptele juridice necesare, utile și/sau oportune pentru aducerea la îndeplinire a hotărârilor ce urmează să fie adoptate de către AGEA asupra acestui punct de pe ordinea de zi, inclusiv (dar fără a se limita la) cu privire la dezvăluirea adecvată înainte de începerea tranzacționării în cadrul programului de răscumpărare a scopului programului.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 4 de pe ordinea de zi, respectiv:

Aprobarea delegării atribuțiilor AGEA privind hotărârea de majorare a capitalului social al Societății către Consiliul de Administrație al Societății în temeiul prevederilor art. 114 alin. (1) și art 2201 alin. (2) din Legea Societăților, respectiv în temeiul prevederilor art. 86 alin. (2) din Legea nr. 24/2017, cu puterea de a ridica sau restrânge dreptul de preferință al acționarilor în conformitate cu prevederile art. 217 din Legea Societăților, respectiv în conformitate cu prevederile art. 86 alin. (3) și art. 88 alin. (1) din Legea nr. 24/2017 și ale art. 2201 alin. (3) din Legea Societăților, pentru o perioadă de trei (3) ani, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească o pătrime din capitalul social subscris, existent în momentul hotărârii și autorizării, respectiv cu până la 128.707.014 RON, cu scopul de a duce la îndeplinire și implementare a prevederilor oricărui program de alocare a acțiunilor (de tip „stock option plan”) persoanelor din conducerea Societății și/sau filialelor acesteia sau către angajați ai Societății și/sau filialelor acesteia, aprobat (inclusiv cele aprobate prin Hotărârea Adunării Generale Extraordinare a Acționarilor Societății nr. 50 din data de 18 mai 2020, și respectiv prin Hotărârea Adunării Generale Ordinare a Acționarilor Societății din data de 19 aprilie 2021 punctul 6, fiecare cu modificările și completările ulterioare) sau care urmează să fie aprobat în viitor și, respectiv, aprobarea modificării Actului Constitutiv, prin modificarea articolelor 5.1 și 5.3 din Actul Constitutiv, care vor avea următorul conținut:

*„5.1. Capitalul social al Societății poate fi majorat după cum urmează:*

1. *Prin hotărârea adunării generale extraordinare a acționarilor Societății în conformitate cu legislația aplicabilă, respectiv*
2. *În conformitate cu deciziile adoptate de către Consiliul de Administrație, în temeiul delegării atribuțiilor adunării generale extraordinare a acţionarilor de majorare a capitalului social și autorizării Consiliului de Administrație pentru o perioadă de trei (3) ani care se va încheia la data de [26]/ [27] aprilie 2025 să decidă majorarea capitalului social al Societății, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească 128.707.014 lei, cu puterea de a ridica sau restrânge dreptul de preferință al acționarilor pentru o anumită emisiune, în condiţiile stabilite de prezentul Act Constitutiv şi cu respectarea prevederilor Legii nr. 31/1990 privind societăţile comerciale, republicată, cu modificările ulterioare, respectiv a prevederilor Legii nr. 24/2017 privind emitenții de instrumente financiare și operațiuni de piață, republicată, cu modificările și completările ulterioare și a oricăror alte dispoziții ale legislației pieței de capital. Pentru a putea duce la îndeplinire delegarea atribuțiilor privind hotărârea de majorare capital social, Consiliul de Administrație este autorizat să stabilească caracteristicile operațiunii de majorare a capitalului social și derularea acesteia.”*

*„5.3. Cu excepția cazului în care dreptul de preferință este ridicat sau restrâns prin hotărârea adunării generale extraordinare a acționarilor Societății, respectiv prin decizia adoptată de către Consiliul de Administrație, în conformitate cu legislația aplicabilă și cu prevederile prezentului Act Constitutiv, acțiunile emise pentru majorarea capitalului social vor fi oferite spre subscriere în primul rând acționarilor existenți, proportional cu numărul de acțiuni pe care le posedă, acestia putandu-si exercita dreptul de preferinta conform legii.”*

**Votul afirmativ asupra acestui punct de pe ordinea de zi este alternativ votului în favoarea punctului 41 de pe ordinea de zi AGEA (echivalează cu votul negativ asupra respectivului punct).**

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 41 de pe ordinea de zi, respectiv:

Aprobarea delegării atribuțiilor AGEA privind hotărârea de majorare a capitalului social al Societății către Consiliul de Administrație al Societății în temeiul prevederilor art. 114 alin. (1) și art. 2201 alin. (2) din Legea Societăților, respectiv în temeiul prevederilor art. 86 alin. (2) din Legea nr. 24/2017, cu puterea de a ridica sau restrânge dreptul de preferință al acționarilor în conformitate cu prevederile art. 217 din Legea Societăților, respectiv în conformitate cu prevederile art. 86 alin. (3) și art. 88 alin. (1) din Legea nr. 24/2017 și ale art. 2201 alin. (3) din Legea Societăților, pentru o perioadă de trei (3) ani, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească o pătrime din capitalul social subscris, existent în momentul hotărârii și autorizării, respectiv cu până la 23.647.626 RON, cu scopul de a duce la îndeplinire și implementare a prevederilor programelor de alocare a acțiunilor (de tip „*stock option plan*”) deja aprobate prin Hotărârea Adunării Generale Extraordinare a Acționarilor Societății nr. 50 din data de 18 mai 2020, și respectiv prin Hotărârea Adunării Generale Ordinare a Acționarilor Societății din data de 19 aprilie 2021 punctul 6, fiecare cu modificările și completările ulterioare și, respectiv, aprobarea modificării Actului Constitutiv, prin modificarea articolelor 5.1 și 5.3 din Actul Constitutiv, care vor avea următorul conținut:

*„5.1. Capitalul social al Societății poate fi majorat după cum urmează:*

1. *Prin hotărârea adunării generale extraordinare a acționarilor Societății în conformitate cu legislația aplicabilă, respectiv*
2. *În conformitate cu deciziile adoptate de către Consiliul de Administrație, în temeiul delegării atribuțiilor adunării generale extraordinare a acţionarilor de majorare a capitalului social și autorizării Consiliului de Administrație pentru o perioadă de trei (3) ani care se va încheia la data de [26]/ [27] aprilie 2025 să decidă majorarea capitalului social al Societății, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească 23.647.626 lei, cu puterea de a ridica sau restrânge dreptul de preferință al acționarilor pentru o anumită emisiune, în condiţiile stabilite de prezentul Act Constitutiv şi cu respectarea prevederilor Legii nr. 31/1990 privind societăţile comerciale, republicată, cu modificările ulterioare, respectiv a prevederilor Legii nr. 24/2017 privind emitenții de instrumente financiare și operațiuni de piață, republicată, cu modificările și completările ulterioare și a oricăror alte dispoziții ale legislației pieței de capital. Pentru a putea duce la îndeplinire delegarea atribuțiilor privind hotărârea de majorare capital social, Consiliul de Administrație este autorizat să stabilească caracteristicile operațiunii de majorare a capitalului social și derularea acesteia.”*

*„5.3. Cu excepția cazului în care dreptul de preferință este ridicat sau restrâns prin hotărârea adunării generale extraordinare a acționarilor Societății, respectiv prin decizia adoptată de către Consiliul de Administrație, în conformitate cu legislația aplicabilă și cu prevederile prezentului Act Constitutiv, acțiunile emise pentru majorarea capitalului social vor fi oferite spre subscriere în primul rând acționarilor existenți, proportional cu numărul de acțiuni pe care le posedă, acestia putandu-si exercita dreptul de preferinta conform legii.”*

Votul afirmativ asupra acestui punct de pe ordinea de zi este alternativ votului în favoarea punctului 4 de pe ordinea de zi AGEA (echivalează cu votul negativ asupra respectivului punct).

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 5 de pe ordinea de zi, respectiv:

Aprobarea majorării capitalului social cu suma de până la 66.003.597,2 RON (valoare nominală) („Majorarea Capitalului Social”), prin emisiunea unui număr de până la 330.017.986 acțiuni noi cu o valoare nominală de 0,2 RON per acțiune și o valoare nominală totală de 66.003.597,2 RON („Acțiunile Noi”), după cum urmează:

5.1 Acțiunile Noi vor fi oferite spre subscriere:

5.1.1. În timpul primei etape, către acționarii înregistrați în registrul acționarilor Societății ținut de către Depozitarul Central S.A., cu data de înregistrare de 13 mai 2022, respectiv de către persoanele care au dobândit, în perioada de tranzacționare a drepturilor de preferință, drepturi de preferință de la acționarii înregistrați în registrul acționarilor Societății ținut de către Depozitarul Central S.A., cu data de înregistrare de 13 mai 2022, în măsura în care prospectul de ofertă pregătit în legătură cu Majorarea Capitalului Social va include și posibilitatea de tranzacționare a drepturilor de preferință; și

5.1.2. În timpul celei de-a doua etape, orice Acțiuni Noi rămase nesubscrise după prima etapă, așa cum aceasta este descrisă la punctul ‎5.1.1 de mai sus, vor fi oferite spre subscriere fie (i) publicului din România („Ofertă Publică”), și/sau (ii) în cadrul unui plasament privat adresat către anumite persoane din Uniunea Europeană în baza excepțiilor permise de la publicarea unui prospect, inclusiv cele prevăzute la articolul 1 alineat (4), literele (a) – (d) din Regulamentul (UE) 2017/1129 al Parlamentului European și al Consiliului din 14 iunie 2017 privind prospectul care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată, și de abrogare a Directivei 2003/71/CE („Regulamentul privind Prospectul”) și/sau investori cărora le pot fi adresate și direcționate asemenea plasamente private în mod legal, în conformitate cu excepțiile de la Regulamentul S („Regulamentul S”) din Legea Privind Valorile Mobiliare din 1933 din Statele Unite ale Americii („Legea privind Valorile Mobiliare”) și fără să existe o obligație de conformare cu orice alte formalități conform vreunei legi aplicabile, în măsura în care și doar dacă o investiție în Acțiunile Noi nu constituie o încălcare a oricărei legi aplicabile de către un asemenea investitor („Plasamentul Privat”), conform unei decizii adoptate de Consiliul de Administrație în acest sens; și

5.1.3. În timpul celei de-a treia etape, în măsura în care cea de-a doua etapă constă doar din Ofertă Publică, Acțiunile Noi rămase nesubscrise după a doua etapă pot fi oferite în cadrul unui Plasament Privat, conform unei decizii adoptate de Consiliul de Administrație în acest sens.

5.1.4. Orice Acțiuni Noi care vor rămâne nesubscrise la finalul perioadei de subscriere aferente Ofertei Publice și/ sau Plasamentului Privat (după caz), vor fi anulate prin decizia Consiliului de Administrație prin care se constată rezultatele finale ale Majorării de Capital Social.

5.1.5. Numărul drepturilor de preferință emise va fi egal cu numărul acțiunilor emise de către Societate, așa cum este înregistrat în registrul acționarilor al Societății ținut de Depozitarul Central S.A., cu data de înregistrare de 13 mai 2022.

5.1.6. Fiecare acționar înregistrat în registrul acționarilor Societății ținut de Depozitarul Central S.A. cu data de înregistrare de 13 mai 2022, va primi un număr de drepturi de preferință egal cu numărul de acțiuni deținute.

5.1.7. Perioada de exercitare a drepturilor de preferință va fi de o (1) lună (după caz, după încheierea perioadei de tranzacționare a drepturilor de preferință), fiind ulterioară datei de înregistrare de 13 mai 2022.

5.1.8. Pentru subscrierea unei Acțiuni Noi, pe durata exercitării drepturilor de preferință, o persoană trebuie să dețină 7,8 drepturi de preferință (după caz, cu orice rotunjiri aplicabile conform reglementărilor în vigoare, inclusiv cele elaborate de Depozitarul Central).

5.1.9. Un acționar al Societății înregistrat în registrul acționarilor Societății ținut de Depozitarul Central S.A. la data de înregistrare de 13 mai 2022, respectiv, dacă este cazul, o persoană care a dobândit, în perioada de tranzacționare a drepturilor de preferință, drepturi de preferință de la acționarii înregistrați în registrul acționarilor Societății ținut de către Depozitarul Central S.A., cu data de înregistrare de 13 mai 2022, poate subscrie un număr maxim de Acțiuni Noi calculat prin împărțirea numărului de drepturi de preferință deținute de respectivul acționar la numărul drepturilor de preferință necesare pentru a subscrie o Acțiune Nouă (7,8) (după caz, cu orice rotunjiri aplicabile conform reglementărilor în vigoare, inclusiv cele elaborate de Depozitarul Central).

5.1.10. În cazul în care numărul maxim de acțiuni care pot fi subscrise pe parcursul perioadei de exercitare a drepturilor de preferință (rezultând prin aplicarea calculului de mai sus) nu este un număr natural, numărul maxim de acțiuni care pot fi efectiv subscrise va fi rotunjit în jos la următorul număr natural inferior.

5.1.11. Detalii cu privire la procedura de subscriere, perioada de subscriere, prețul de subscriere, procedura și metoda de plată, validarea subscrierii, formularul de subscriere etc. cu privire la Acțiunile Noi vor fi incluse în prospectul care va fi aprobat de Autoritatea de Supraveghere Financiară în legătură cu Majorarea Capitalului Social.

1. Majorarea de Capital are drept scop obținerea de fonduri pentru finanțarea activității curente a Societății și a grupului din care face parte, respectiv obținerea de finanțare pentru proiectele în derulare și/sau proiecte noi.

**Votul afirmativ asupra acestui punct de pe ordinea de zi este alternativ votului în favoarea punctului 51 de pe ordinea de zi AGEA (echivalează cu votul negativ asupra respectivului punct).**

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 51 de pe ordinea de zi, respectiv:

Aprobarea delegării atribuțiilor AGEA privind hotărârea de majorare a capitalului social al Societății către Consiliul de Administrație al Societății, pentru o perioadă de trei (3) ani, cu scopul de a obține fonduri de până la 150.000.000 EURO sau echivalentul acestei sume în orice altă monedă pentru finanțarea activității curente a Societății și a grupului din care face parte, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească 66.003.597,2 RON (respectiv prin emisiunea unui număr de cel mult 330.017.986 acțiuni), astfel:

(a) cu exercitarea dreptului de preferință al acționarilor,

sau

(b) cu ridicarea dreptului de preferință al acționarilor, în cazul în care emisiunea de acțiuni are loc ca urmare a unei conversii de Obligațiuni Convertibile (astfel cum este definit acest termen mai jos). În acest sens, AGEA aprobă în principiu următoarele operațiuni:

* + emisiunea de către Societate de obligațiuni nominative, în formă dematerializată și convertibile, senioare negarantate, cu sau fără discount, cu o valoare nominală totală de până la 150.000.000 EURO sau echivalentul acestei sume în orice altă monedă, cu o rată a dobânzii fixă sau variabilă, după caz și cu o scadență care nu va depăși trei (3) ani, și care vor fi guvernate de oricare lege aplicabilă („Obligațiunile Convertibile”);
  + ridicarea dreptului de preferință al acționarilor în conformitate cu prevederile art. 217 din Legea Societăților, respectiv în conformitate cu prevederile art. 88 alin. (1) din Legea nr. 24/2017 cu privire la emisiunea de Obligațiuni Convertibile;
  + desfășurarea unei oferte („Oferta”), având ca obiect Obligațiunile Convertibile, sub formă de plasament privat adresat către anumite persoane din Uniunea Europeană în baza excepțiilor permise de la publicarea unui prospect, inclusiv cele prevăzute la articolul 1 alineat (4), literele (a) – (d) din Regulamentul (UE) 2017/1129 al Parlamentului European și al Consiliului din 14 iunie 2017 privind prospectul care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată, și de abrogare a Directivei 2003/71/CE („Regulamentul privind Prospectul”) și/sau investori cărora le pot fi adresate și direcționate asemenea plasamente private în mod legal, în conformitate cu excepțiile de la Regulamentul S („Regulamentul S”) din Legea Privind Valorile Mobiliare din 1933 din Statele Unite ale Americii („Legea privind Valorile Mobiliare”) și fără să existe o obligație de conformare cu orice alte formalități conform vreunei legi aplicabile, în măsura în care și doar dacă o investiție în Acțiunile Noi nu constituie o încălcare a oricărei legi aplicabile de către un asemenea investitor, conform unei decizii adoptate de Consiliul de Administrație în acest sens;
  + întreprinderea de către Societate a tuturor acțiunilor și formalităților necesare, utile și/sau oportune în scopul admiterii Obligațiunilor Convertibile la tranzacționare pe o piață reglementată sau pe orice alt loc de tranzacționare, ulterior desfășurării Ofertei („Listarea”); și
  + Consiliul de Administrație va avea discreție deplină cu privire la adoptarea oricărei decizii privind emisiunea de Obligațiuni Convertibile, Oferta și Listarea, fiind autorizat cu puteri depline să nu dea curs emisiunii de Obligațiuni Convertibile, Ofertei și Listării, în măsura în care adoptă o decizie în acest sens.

Având în vedere cele de mai sus, se aprobă modificarea Actului Constitutiv, prin modificarea articolului 5.1 din Actul Constitutiv (aceste modificări vor fi cumulative cu cele aprobate conform punctului 4 sau 41 de pe ordinea de zi AGEA, sub rezerva aprobării), care va avea următorul conținut:

„*5.1. Capitalul social al Societății poate fi majorat după cum urmează:*

*a) Prin hotărârea adunării generale extraordinare a acționarilor Societății în conformitate cu legislația aplicabilă, respectiv*

*[b)]/ [c)] În conformitate cu deciziile adoptate de către Consiliul de Administrație, pentru o perioadă de trei (3) ani care se va încheia la data de [26]/ [27] aprilie 2025, printr-una sau mai multe emisiuni de acțiuni ordinare, nominative și dematerializate cu o valoare nominală care să nu depășească 66.003.597,2 lei (respectiv prin emisiunea unui număr de cel mult 330.017.986 acțiuni) astfel:*

*cu exercitarea dreptului de preferință al acționarilor*

*sau*

*cu ridicarea dreptul de preferință al acționarilor (prin decizia adoptată de Consiliul de Administrație în acest scop), pentru orice emisiune ce are loc ca urmare a conversiei oricăror titluri de datorie emise de Societate.*

*Cele de mai sus vor fi duse la îndeplinire în condiţiile stabilite de prezentul Act Constitutiv şi cu respectarea prevederilor Legii nr. 31/1990 privind societăţile comerciale, republicată, cu modificările ulterioare, respectiv a prevederilor Legii nr. 24/2017 privind emitenții de instrumente financiare și operațiuni de piață, republicată, cu modificările și completările ulterioare și a oricăror alte dispoziții ale legislației pieței de capital.*

*Pentru a putea duce la îndeplinire delegarea atribuțiilor privind hotărârea de majorare capital social, Consiliul de Administrație este autorizat să stabilească caracteristicile operațiunii de majorare a capitalului social și derularea acesteia.”*

Votul afirmativ asupra acestui punct de pe ordinea de zi este alternativ votului în favoarea punctului 5 de pe ordinea de zi AGEA (echivalează cu votul negativ asupra respectivului punct).

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 6 de pe ordinea de zi, respectiv:

Aprobarea împuternicirii Consiliului de Administrație să emită orice hotărâre și să îndeplinească toate actele și faptele juridice necesare, utile și/sau oportune pentru aducerea la îndeplinire a hotărârilor ce urmează să fie adoptate de către AGEA cu privire la Majorarea Capitalului Social, inclusiv cu privire la următoarele aspecte:

1. stabilirea structurii și duratei Majorării de Capital Social, negocierea precum și stabilirea și aprobarea prețului de subscriere în cadrul Majorării de Capital Social (în conformitate cu condițiile pieței, precum și aprobarea celorlalți termeni finali și condiții ale Majorării de Capital Social), selectarea intermediarilor pentru Majorarea Capitalului Social, asigurarea redactării și publicării oricărui prospect de ofertă, document de ofertă, precum și negocierea, aprobarea și semnarea oricăror acte ce au legătură cu Majorarea de Capital Social, după caz, negocierea și semnarea oricăror contracte cu intermediari și consultanți, îndeplinirea oricăror acte și fapte juridice necesare, utile sau oportune în legătură cu cele de mai sus;
2. să aprobe orice contracte privind Majorarea Capitalului Social sau orice alte aranjamente, angajamente, prospecte de ofertă, documente de ofertă, orice contracte de subscriere, vânzare, stabilizare, agenție, de consultanță, certificate, declarații, registre, notificări, acte adiționale și orice alte acte și documente necesare, să îndeplinească orice formalități și să autorizeze și/sau să execute orice alte acțiuni necesare pentru a da efecte depline Majorării de Capital Social (inclusiv actualizarea Actului Constitutiv al Societății);
3. să împuternicească reprezentanți ai Societății pentru a semna orice astfel de documente, a îndeplini orice astfel de formalități și a îndeplini orice astfel de acțiuni; și
4. reprezentarea Societății în fața oricăror autorități și instituții competente (cum ar fi Oficiul Registrului Comerțului, Autoritatea de Supraveghere Financiară, Bursa de Valori București, Depozitarul Central S.A.) în legătură cu Majorarea Capitalului Social.

**Votul afirmativ asupra acestui punct de pe ordinea de zi este alternativ votului în favoarea punctului 61 de pe ordinea de zi AGEA (echivalează cu votul negativ asupra respectivului punct).**

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 61 de pe ordinea de zi, respectiv:

Sub rezerva aprobării punctului 51 de pe ordinea de zi AGEA, aprobarea împuternicirii Consiliului de Administrație să emită orice hotărâre și să îndeplinească toate actele și faptele juridice necesare, utile și/sau oportune pentru aducerea la îndeplinire a hotărârilor ce urmează să fie adoptate de către AGEA cu privire la emisiunea de Obligațiuni Convertibile, Oferta și Listarea, inclusiv, dar fără a se limita la, cu privire la următoarele aspecte:

* negocierea precum și stabilirea și aprobarea valorii de emisiune, prețului de emisiune în conformitate cu condițiile pieței, precum și aprobarea celorlalți termeni finali și condiții ale Obligațiunilor Convertibile și/sau Ofertei, a condițiilor contractuale, de tragere, conversie, de rambursare anticipată, a dobânzilor, a taxelor și tarifelor, selectarea intermediarilor pentru Ofertă, asigurarea redactării și publicării oricărui prospect de ofertă, document de ofertă, precum și negocierea, aprobarea și semnarea oricăror acte ce au legătură cu Obligațiunile Convertibile, Oferta și Listarea, aprobarea piețelor de Listare, negocierea și semnarea oricăror contracte cu intermediari și consultanți, îndeplinirea oricăror acte și fapte juridice necesare, utile și/sau oportune;
* aprobarea oricăror contracte privind Obligațiunile Convertibile și/sau Oferta și/sau Listarea sau orice alte aranjamente, contracte, angajamente, prospecte de ofertă, documente de ofertă, orice contracte de subscriere, vânzare, agenție, trust, de consultanță, certificate, declarații, registre, notificări, acte adiționale și orice alte acte și documente necesare, utile și/sau oportune, să îndeplinească orice formalități și să autorizeze și/sau să execute orice alte acțiuni necesare pentru a da efecte depline emisiunii Obligațiunilor Convertibile și/sau Ofertei și/sau Listării (după caz); și
* împuternicirea reprezentanților Societății pentru a semna orice astfel de documente, a îndeplini orice astfel de formalități și a îndeplini orice astfel de acțiuni.

Votul afirmativ asupra acestui punct de pe ordinea de zi este alternativ votului în favoarea punctului 6 de pe ordinea de zi AGEA (echivalează cu votul negativ asupra respectivului punct).

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 7 de pe ordinea de zi, respectiv:

Stabilirea datei de:

* 13 mai 2022 ca dată de înregistrare pentru identificarea acționarilor asupra cărora se răsfrâng efectele hotărârilor adoptate de către AGEA, în conformitate cu prevederile art. 87 (1) din Legea nr. 24/2017;
* 12 mai 2022 ca “ex-date” calculată în conformitate cu prevederile art. 2 alin. (2) lit. (l) din Regulamentul nr. 5/2018;
* 11 mai 2022 ca data participării garantate, în conformitate cu prevederile art. 2 alin. (2) litera j) din Regulamentul nr. 5/2018; și
* 16 mai 2022 ca data plății, în conformitate cu prevederile art. 2 alin. (2) litera h) și ale art. 178 din Regulamentul nr. 5/2018.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 8 de pe ordinea de zi, respectiv:

Aprobarea împuternicirii membrilor executivi ai Consiliului de Administrație și/sau și/sau al Directorilor Societății, cu posibilitatea de subdelegare, ca în numele și pe seama Societății, cu putere și autoritate deplină, să semneze orice documente, inclusiv hotărârea AGEA, Actul Constitutiv al Societății, să depună si să solicite publicarea în Monitorul Oficial al României partea a IV-a a hotărârii, să ridice orice documente, să îndeplinească orice formalități necesare în fața Oficiului Registrului Comerțului, precum și în fața oricărei alte autorități, instituții publice, persoane juridice sau fizice, precum și să execute orice operațiuni, în vederea aducerii la îndeplinire și asigurării opozabilității hotărârilor ce urmează să fie adoptate de către AGEA.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

[*NOTĂ: Indicați votul Dvs. prin bifarea cu un „X” a uneia dintre căsuțele aferente variantelor „PENTRU”, „ÎMPOTRIVĂ” sau „ABȚINERE”, în funcție de opțiunea acționarului. În situația în care se bifează cu „X” mai mult de o căsuță sau nu se bifează nicio căsuță, votul respectiv este considerat nul/ nu se consideră exercitat*.]

**Anexez prezentului buletin de vot:**

* copia actului de identitate care să permită identificarea acționarului în registrul acționarilor ONE UNITED PROPERTIES S.A, la Data de Referință, eliberat de Depozitarul Central S.A. şi, daca e cazul, copia actului de identitate al reprezentantului legal (BI sau CI pentru cetățenii români, sau paşaport, permis de sedere pentru cetățenii străini), în cazul actionarilor persoane juridice sau persoane fizice lipsite de capacitate de exercițiu ori cu capacitate de exercițiu restrânsă; și
* în cazul actionarilor persoanelor juridice, copia certificatului constatator eliberat de registrul comerțului sau a oricărui document echivalent emis de către o autoritate competentă din statul în care acționarul persoană juridică este înmatriculat în mod legal, prezentat în original sau în copie conform cu originalul. Documentele care atestă calitatea de reprezentant legal al acționarului persoană juridică, vor fi emise cu cel mult 30 de zile înainte de Data de Referință, pentru a permite identificarea acționarului în lista acționarilor Societății eliberată de Depozitarul Central și care, în situația în care Depozitarul Central nu a fost informat la timp cu privire la schimbarea reprezentantului legal al acționarului, să dovedească calitatea de reprezentant legal al acționarului relevant.

Termenul limită pentru primirea de către Societate a buletinelor de vot prin corespondență pentru AGEA este 21 aprilie 2022, ora 10:00 AM (ora Romaniei).

Data prezentului buletin de vot prin corespondență: \_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_